Prasideda.
Labas vakaras, Amerika.
PREZIDENTĖ BERDIK KALBA APIE KLIMATO SUTARTĮ
Tam tikri sprendimai, kuriuos mums tenka priimti savo gyvenime,
išties išmoko nuolankumo.
Sprendimai, kurie ankstesniais laikais būtų buvę palikti dievams.
Tačiau dabartinė krizė reikalauja imtis veiksmų,
remiantis ribotu, žmogiškos patirties sąlygojamu matymu.
Meldžiau parodyti kelią,
prašiau išmintingųjų G22 vadovų,
mokslo bei verslo bendruomenių narių,
įvairiausių religinių ir vietos bendruomenių lyderių patarimų.
Ir mes priėmėme sprendimą.
Pasirašysiu KIPS 2, Klimato intervencijos priemonių sutartį,
ir pratęsiu moratoriumą geoinžinerijai
ir kitiems teisės aktams, dirbtinai reguliuojantiems klimatą.
Technologijos pačios savaime nėra sprendimas, kurio mums reikia.
„Alpha“, išjunk.
- Ro. - Negaliu žiūrėti.
Sveikinu, tėti. Prezidentė paklausė tavo patarimo.
- Nagi, vaiki. - Dabar mums visiems šakės.
Tikiuosi, didžiuojiesi savimi.
Taip patariau, kad ji pabandytų apginti tavo ateitį, žmogau.
Atsiprašau visų.
„Alpha“, įsijunk. Atsiprašau.
Turime sprendimo ieškoti kitur, jei norime įveikti šią krizę.
PASAULINĖS TEMPERATŪROS POKYTIS +2,20 °C
MIRTYS NUO EKSTREMALAUS KARŠČIO (PER METUS) 1 113 555
PO PUSĖS METŲ
Rovanas su tavim susisiekė?
Šiaip ar taip, manau, kad tai - nesąmonė.
Jis sakė, kad prisijungs. Turėtų būti čia.
Juk Tėvo diena. Tu - jo tėvas.
Pamenu, kai man buvo 20 m., Tėvo diena ir man nebuvo svarbi šventė.
O mano tėtis nebuvo tris kartus susituokęs, taigi.
Galime grįžti rytoj,
tai gal nuspręsk, kaip nori atšvęsti,
- ir aš pagaminsiu mums ką nors užvalgyti. - Gerai.
Skambink Rovanui dar kartą.
Sakysiu kalbą čia...
DŽIBUTIS
...ir už šių stiklinių durų bus pristatyta didžiulė sensacija.
Čia Džonatanas?
Gal turėtum atsiliepti.
Taip, ir ką pasakyti?
„Sveikinu su Tėvo diena“.
Čia lengvoji dalis. Sunku - viskas, kas po to.
Žinai, tavo tėvas cituodavo man Hemingvėjų.
„Pasaulis - puiki vieta, dėl jos verta kovoti.“
Gal turėtum pamėginti.
Jei jis sužinotų, kad tau padėjau, jį tai pribaigtų.
Gal jis didžiuotųsi.
Turbūt netrukus sužinosime.
Gerai, niekad nesutarsime dėl geoinžinerijos, suprantu.
Bet tai jau pusmetis, žinai. Atrodo, kad jis turi labai siaurą viziją.
Tarsi apie nieką daugiau negalėtume kalbėtis.
Jam reikia erdvės. Tai...
Atsiprašau.
Rovanas?
Radai jį?
Džibute. Prisijungė prie „Alpha“ soc. tinklo.
- Ar ji - kartu su juo? - Taip elgtis negalima.
LONDONAS
Nagi. Padaryk, kad atrodytų kaip įprastas verslo patikrinimas.
- Visąlaik taip darydavom. - Bet tu čia nebedirbi,
todėl tai būtų melas.
Mums mažiausiai reikia istorijos, kaip „Alpha“ šnipinėja atsitiktinius žmones.
Prašyčiau. Tai ne šnipinėjimas.
Mes nenulaušim jos slaptažodžio.
Tik pažiūrėsim į mokėjimus.
Ar ji pasidarė pedikiūrą.
Ar ieškojo internete savo mėgstamiausių sportbačių, blemba,
- ar... Tai nieko rimto. Liaukis. - Džonai, rimtai.
- Tai paprasta. - Dabar tu - JAV vyriausybės pareigūnas.
Tiesiog paprašyk, kad CŽV tuo užsiimtų.
Arba išmėgink senamadišką būdą ir tiesiog paskambink sūnui.
Taip, skambinau gal pustuzinį kartų. Jis neatsiliepia.
Dabar supranti, kodėl nesusilaukiau vaikų.
Kodėl jie Džibutyje?
Nesakiau „jie“. Sakiau „Rovanas“.
Ir jei nenorėjai, kad jis įstotų į jos gerbėjų klubą, nereikėjo jos vesti.
Ačiū. Taip, stebėk toliau. Pranešk man naujienas.
- Yra žinių apie Rovaną? - Ne. Darbinės dramos.
Kai buvau jo amžiaus, negailestingai kariavau su tėvais.
Tikrai? Jų prestižinio universiteto superžvaigždė. Dėl ko?
Dėl tipiškų paaugliškų reikalų.
Dėl vaikinų, su kuriais draugauju. Dėl pasaulio likimo.
Nuo kuklios pradžios iki didybės.
Matematikos mokytojo ir inžinierės iš Badlapuros Indijoje dukra
Gita Mišra šiandien stovi prieš jus kaip „New Sky Initiatives“ įkūrėja
ir gen. direktorė, bei švenčia pirmąjį pasaulyje
nepilotuojamo krovininio lėktuvo, neišskiriančio anglies dioksido
ir galinčio išlikti ore amžinai, skrydį.
„Rovanas“.
Pristatau Gitą Mišrą.
Ačiū, Hairamai. Ir ačiū jums, kad padėjot pakelti „Rovaną“ į orą.
Taip, „Rovaną“.
Pavadintą mano posūnio ir kolegos Rovano Šopino, kuris šiandien čia, garbei.
Ateik ir nusilenk.
Patinka pavadinimas?
Taip.
Rovanas sukūrė mūsų lėktuvo kompiuterinę sąsają,
pakylėjusią nepilotuojamą skrydį į naują, dar neregėtą lygį.
Sakyčiau, jis atsigimė į pamotę,
bet, įtariu, prie to labiau prisidėjo jo tėvas.
Kaip daugelis žinote, aš mėgstu lažintis.
Ir noriu padėkoti visiems, šiandien čia esantiems, kurie investavote,
už tai, kad statėte su manimi ir už mane.
Ir tam, kad būtų aišku,
kaip stipriai pasitikiu mūsų netaršia technologija,
šiandieniniam bandomajam skrydžiui vadovausiu pati.
Visi lėktuvai pakrauti
maksimaliu 250 tonų kroviniu šio ryto demonstracijai.
Jei prašome žmonių patikėti „Rovanui“ savo brangiausią krovinį,
manau, savaime suprantama, kad pati turėčiau tapti bandymo triušiu.
Ačiū.
Nežinau, kodėl tau tai sakau, bet radau juos.
„Juos“? Taigi, jie kartu? Prakeikimas.
Dabar kai ką tau siunčiu.
Ačiū, Hairamai. Ir ačiū už jūsų pagalbą pakeliant „Rovaną“ į orą.
Kas čia per velnias?
Turėtum sakyti „ačiū“.
Ačiū. Kas čia per velnias?
Naujas NSI bepilotis krovininis dronas. Labai slaptas. Neviešinamas.
Kaip gavai įrašą?
Pavogiau iš neteisėtai įsinešto telefono.
Tik nevaidink nustebusio.
Pasirodo, ji pavadino lėktuvą „Rovanu“.
Dieve.
Tai tikrai paaiškina, kodėl jis ten.
Nepaaiškina, kodėl man apie tai nepasakė.
Taip pat nepaaiškina, kodėl ji pilotuoja lėktuvą, kuris turėtų būti bepilotis.
Ar tu ką nors supranti?
Aš čia nieko nesuprantu, Džonai.
Viską ištrinu.
Ačiū, Marta. Žinau, kad rizikuoji.
Nenoriu barstyti druskos ant žaizdos,
bet p. Biltonas gal užsakys kelis dronus, priklausys nuo to, kaip šiandien seksis.
Ką?
O ką? Ji naudoja mūsų baterijas.
Labos nakties.
- Žinai, jis tikriausiai jau žino. - Kaip tai galėtų nutikti?
Kai sužinos, o jis tikrai sužinos, po kelių valandų žinos visi.
Tiesiog pasakyk jam, kad tai - mano sumanymas.
Pasakyk, kad apgavau tave, ir tu nenumanei, ką aš rezgu.
Aš jam nemeluosiu.
Primink jam mūsų medaus mėnesį.
Gyvenome sename viešbutyje Balyje ir... ir sugedo unitazas.
Džonatanas negalėjo jo sutvarkyti.
Jis galėjo sumodeliuoti kylančio jūros lygio
albedo grįžtamojo ryšio ciklą centimetro tikslumu,
bet neįveikė 20 a. naktipuodžio nuleidimo mechanizmo.
Aš jį kasdien taisydavau.
Kai grįžome namo, nupirkau jam 1968 m. „Visos žemės katalogą“.
Pirmąjį leidimą. Su autografu.
Ir ten buvo parašyta, kaip taisyti unitazus?
Kaip sutaisyti viską.
Pirmoji eilutė:
„Mes - kaip dievai, tad verčiau išmokime jais būti.“
O šiandien taisome kai ką svarbesnio.
Ar kiti lėktuvai paruošti?
Kai jie pakils į orą, įvesiu koordinates.
Tu išmesi krovinį. Jie padarys tą patį.
Jie neleis taip toli nužengti, ar ne?
- Tai tik... - Ro.
Jei nebenori čia būti, gali išeiti, supranti?
Aš tik noriu, kad ateitų rytojus.
Greitai ateis.
Pakeisi juos visus?
Gita norėjo, kad visi slaptažodžiai būtų pakeisti.
Šešeri metai darbo. Jie dabar negali būti nulaužti.
Ar žinojai apie tai?
Ar žinojau, kad ji nerimauja dėl saugumo? Taip.
Štai. Baigta.
Vade vienas, NSI bokštas.
Vadas vienas klauso.
Paruošta skrydžiui į šiaurės 19,1668 ir rytų 73,2368.
Ačiū, NSI bokšte.
Palauk. Kur skrendi?
Į Badlapurą. Daug metų ten nebuvau.
Kodėl?
Vietinė mergaitė prasimušė. Gal įkvėpsiu jaunąją kartą.
Jei prašome žmonių patikėti „Rovanui“ savo brangiausią krovinį,
manau, savaime suprantama, kad pati turėčiau tapti...
Visi lėktuvai pakrauti maksimaliu 250 tonų kroviniu
šio ryto demonstracijai.
Anksti atsikėlei.
...prašome žmonių patikėti „Rovanui“ savo brangiausią krovinį...
Tau pasisekė, kad neturiu pavydo geno.
Ne, pažiūrėk.
Lėktuvai pakrauti maksimaliu 250 tonų kroviniu
šio ryto demonstracijai.
Rovanas su ja.
- Kur? - Ten.
...brangiausią krovinį,
manau, savaime suprantama, kad pati turėčiau tapti bandymo triušiu.
Turiu kam nors pranešti apie tai, kas čia vyksta.
Pranešti ką? Praneši, kad tavo sūnus maištauja?
Pasakysi, kad jis mieliau renkasi pamotės draugiją, nei tėvo?
Ne. Kaip manai, kodėl ji ruošiasi pilotuoti bepilotį lėktuvą?
Nežinau, Džonatanai. Ir man nelabai rūpi.
- Kodėl rūpi tau? - Dėl šito.
KAIP IŠGELBĖTI PASAULĮ AUTORIUS - ROVANAS ŠOPINAS
- Žiūrėk. - 1991 m.
išsiveržė ugnikalnis. Pinatubo kalnas.
Štai su kuo tai susiję.
Jo išspjauti pelenai pakilo kelis kilometrus į stratosferą.
Kas čia?
Tai Rovano penktos klasės gamtos mokslų projektas. Paklausyk.
Pelenai pasklido stratosferoje.
Milijardai dalelyčių. Tos dalelytės atspindėjo saulės spindulius.
Tais metais planeta atvėso 0,5 laipsnio.
Po ištisų metų nuoseklaus šilimo, ji atvėso.
Tad vieni mokslininkai pradėjo eksperimentuoti, kad atkartotų šį efektą.
Mano pamotė - viena iš tų mokslininkų.
Ji sako, kad tai išspręs klimato kaitos problemą.
O mano tėtis sako, kad ji teisi.
Pone, ji kyla.
Netyčia paspaudei mygtuką, Gita?
Ne. Naujas kursas.
Tam yra priežastis?
Nes manau, kad žmonės turi pamatyti, ką sugeba „Rovanas“.
15 000 metrų. Baigiau.
Gerai, tai aukščiau, nei pakyla dauguma komercinių orlaivių.
Nepardavinėjame daugumos komercinių orlaivių.
Tai nebuvo įtraukta į tavo skrydžio planą.
Dabar prie mūsų prikibs kariuomenė.
Tiek tų pastangų išsaugoti paslaptį.
NSI bokšte, pakelkime kitus lėktuvus į 15 000 m aukštį.
Gerai. Bus padaryta.
Vadas išsijungia.
„Alpha“, pateik paskutinio ketvirčio
didžiausių chemijos įmonių įplaukas.
BASF nukrito 1 %. „Sinopec“ - 2 %. „Dow Chemical“ nepakito.
O „Alpha Chem“?
„Alpha Chemical Resources“ paaugo 16 %.
„Alpha“ visada auga. Jie pasaulio šeimininkai.
Neskubėk, Džonai.
Tai neįrodo nieko kito, išskyrus tai, kad Nikas Biltonas - labai turtingas.
Kas čia?
Užsakiau kelis laboratorijoje išaugintus kepsnius iš „Alpha Protein“.
Šįvakar skaniai pavakarieniausim.
Jūsų siuntinys pristatytas.
„Alpha“, Martos privati linija.
- Iš proto išsikraustei? - Gal.
- Turiu kai ką sužinoti. - Ne, tai aš turiu sužinoti.
Kodėl nejauti ribų?
Turiu žinoti, ar „Alpha Chemical“ pardavė NSI kurias nors iš šių medžiagų.
Kalcio karbonatą, vandenilio sulfidą arba sieros dioksidą.
Niekaip negaliu atsakyti.
Liaukis. Tai - kontroliuojamos medžiagos, jas dabar stebi KIPS.
Turiu teisę žinoti, ar buvo užsakyti dideli jų kiekiai,
ypač, jei pirkėjas jas pirko pirmą kartą.
Ne, neatsakysiu.
Didelis bet kurios iš tų medžiagų kiekis galėtų būti panaudotas
pasaulinio masto terorizmo aktui. Nori prie to prisidėti?
Marta, tiesiog pasakyk man, jei klystu.
Aš turiu žinoti, ar reikia skambinti atsakingoms institucijoms.
Turiu pasikalbėti su mūsų vyriausiuoju juristu, Džonai.
Visada laikiau tave draugu, jaučiausi siaubingai, kai Nikas tave atleido,
bet paprašysiu daugiau niekad į mane nesikreipti.
Palauk. Ar...
Šūdas.
SKRYDŽIO TRAJEKTORIJA PATVIRTINTA
Gita, jau greit apsigręši? Mumis domisi JAV pajėgų Afrikoje štabas.
Jie jau susisiekė su Vašingtonu ir NATO.
- Aš nežinau, ką darai, bet... - Hairamai, prašau, sujunk mane su Rovanu.
Ir perjunk mus į privačią liniją.
Labas, čia aš.
Manau, turim laikytis prielaidos, kad jie jau žino.
Atsidūrėme visų radaruose anksčiau, nei reikėjo.
Metas, mielasis.
Kai viską išsiaiškins, jie susisieks su tavo tėvu.
Turi išvykti dabar.
Taip, gera jus matyti.
- Labas. - Sveiki.
Aš - specialioji agentė Sančes iš FTB Kovos su terorizmu skyriaus.
Ieškau dr. Džonatano Šopino.
Džonatanai?
Taip, sveiki. Ačiū, kad atėjote. Užeikit.
- Iškvietei FTB? - Taip. Užeikit. Mums reikia pasikalbėti.
Gal vieną dieną
turėsime aparatą, saugiai ir patikimai valysiantį orą nuo anglies dioksido,
bet iki tol turime kai ką dar geresnio. Medžius.
Taigi, dėkojame „Sunrise Movement“
už milijoninį medį, pasodintą Virdžinijoje.
Dabar mums tik reikia, kad Kongresas atliktų savo pareigą
ir dirbtų kartu, priimant bendrapartinius emisijas ribojančius įstatymus.
Kas toliau?
Virš Adeno įlankos bręsta situacija.
Lėktuvų flotilė skrenda į rytus.
AFRICOM štabas juos seka. Susisiekiau su AFRICOM majoru Gutjeresu.
Labas rytas, majore. Ką galite pasakyti?
Su mumis susisiekė iš Lemonjė bazės Džibutyje.
MAJORAS LEO GUTJERESAS AFRICOM
Tai demonstracinis skrydis. Kažkokia nauja technologija.
„New Sky Initiatives“ sukurtų privačių orlaivių rikiuotė.
Gitos Mišros kompanija. Ar jie turi leidimą?
Skrydžiui - taip, ponia,
bet pakilę į orą jie pakeitė skrydžio planą.
Dabar jie 13 000 m aukštyje ir kyla.
- Ar jie pateikė priežastį? - Ne, ponia.
- Ar atsiliepė į bandymus užmegzti ryšį? - Ne, ponia.
Ar yra priežasčių tikėti, kad kažkas nutiko su lėktuvu?
- Gal gautas nelaimės signalas? - Ne, ponia Prezidente.
Ačiū, majore. Praneškite naujienas.
Apie tai pranešta FTB. Kovos su terorizmu skyriumi.
- Kas to paprašė? - Prisimenate Džonataną Šopiną?
Primink.
Valstybės sekretorė Garet paskyrė jį į anglies dioksido komisiją.
Anksčiau jis dirbo Nikui Biltonui „Alpha“ įmonėje.
Teisingai. Šopinas.
Be to, jis buvo vedęs Gitą Mišrą. Jis kreipėsi į mus.
Dėl buvusios žmonos?
Jis turi gan beprotišką teoriją.
Gali būti, kad norėsime nuo jo atsiriboti.
Manote, kad jūsų sūnus įsipainiojo į neteisėtą veiklą?
Aš ne vieną savaitę nesikalbėjau su sūnumi.
Pastebėjome, kad jūs jam dažnai skambinote.
Jei tuo pasidomėjote, tada matėte, kad jis nė karto neatsiliepė.
Jam tai nebūdinga.
Tai gali reikšti daug dalykų, nebūtinai tarptautinį terorizmą, daktare.
Gal verčiau paskambinkite šeimos psichologui, ne FTB.
Ne. Palaukit.
Kalbu ne apie savo šeimą. Kalbu apie grėsmę pasaulio saugumui.
Aš esu vienas iš prezidentės Berdik pagrindinių mokslo patarėjų.
Turiu leidimą dirbti su slapta informacija.
Žinau, kas jūs, daktare. Leidau sau pasidomėti jūsų biografija.
Gerai, tada žinote, kad anksčiau
pasisakiau už tokį dalyką, vadinamą geoinžinerija, ar ne?
ir su savo labai garsia buvusia žmona skyrėme daug išteklių
ir dėmesio tam, kad tai nebūtų vien vaizduotės vaisius,
bet galvojome, kaip tai iš tiesų įgyvendinti.
Davose ji tai pavadino
amžiaus didžiausia ir geriausia nauja galimybe verslui.
Esmė tokia. Mes klydome. Buvome arogantiški.
Mes nepaisėme vieno svarbiausių
mokslinio tyrimo principų,
fakto, kad eksperimentą turi būti įmanoma pakartoti,
kad būtų gauti tokie pat rezultatai, arba, remiantis duomenimis,
reikia keisti eksperimentą.
Geoinžinerija nesuteikia tokios galimybės, aišku?
Gauni vieną progą, o po to gyveni su rezultatu.
Tai ne mokslas. Tai lošimas.
O jūs nusprendėte, kad nesate lošėjas.
Jei ant kortos pastatyta planeta? Ne.
Ir kaip konkrečiai tai siejasi su jūsų sūnumi?
Nes jis - kartu su ja.
Jis su ja ir nustojo su manimi bendrauti, nes ji kažką planuoja.
Jei nenorime tapti jos lošimo dalimi,
privalote padėti man susisiekti su Vašingtonu. Turiu su jais susisiekt.
Gerbiama Prezidente Berdik ir kiti pasaulio lyderiai.
Kai pamatysite šį įrašą, aš būsiu virš Indijos vandenyno.
Gita yra paramos teikėja. Jūs sakėte kalbą jos rengtame renginyje.
Žinau. O jos buvusysis? Šopinas?
Jis važiuoja čia. Gavom patvirtinimą, kad jo sūnus - su ja.
- Lėktuve? - Gali būti.
Bet koks bandymas sustabdyti mane jėga
baigsis tuo, kad virš viso pasaulio bus išmestas kalcio karbonatas,
jokia karinė intervencija to nesustabdys.
Turime SEAL būrį tame regione.
Mano reikalavimai paprasti, ponia Prezidente.
Aš tik darau tai, ką pasaulio lyderiai turėjo padaryti prieš daug metų.
Temperatūra žemėje pakilo 0,65 laipsniais nuo Tel Avivo susitarimų.
Ji toliau kyla.
Kaštai pasaulio ekonomikai yra neišmatuojami.
Tai vienintelis būdas nedelsiant sustabdyti temperatūros augimą.
Ar tai - laikina priemonė? Taip.
Bet kai kažkas kraujuoja taip, kaip mūsų planeta, tada tvarstis būtinas.
Jei Jungtinės Valstijos sutiks imtis geoinžinerijos,
sklandžiai nusileisiu, ir kartu išspręsime šią problemą.
Kada ji perskris vandenyną?
- Po dviejų valandų 12 minučių. - Surinkime visus.
Rovanai, pranešk, kada būsi saugus. Baigiau.
Pirmyn! Visi ant žemės.
- Tučtuojau! - Patraukit rankas.
Kur jie?
Ro, girdi?
JUNGIAMA
Greičiau! Likite savo vietose.
- Niekas nejuda. - Jo čia nėra!
Kur vaikis?
Kur jis?
Nagi, Ro. Nieko tokio, jei persigalvojai.
Tiesiog pranešk, kad esi saugus.
Eskadrilės vadas klauso.
Ro, tau viskas gerai.
Viskas gerai.
Tarsi sėdėčiau tau ant uodegos.
Matai ten?
- Indija. - Mumbajus.
Mano mama padėjo sukurti ten molą.
Pamenu, kai buvau maža, mačiau, kaip jį statė.
Kodėl Berdik taip užtruko? Žinau, kad gavo mūsų reikalavimus.
Jie bando sugalvoti, kaip mane viešai pasmerkti,
asmeniškai padėkoti, kaip ir visi kiti.
„Alpha“. Naftos kompanijos.
Liko valanda.
Iš čia viskas atrodo taip gražu.
Niekad nesuprastum, kaip žiauriai viską sumovėme.
Ponia Prezidente, aš žinau, kad jūs apie tai gerai informuota,
taigi, visų labui...
Manau, kad bus geriausia žvelgti į klimato kaitą kaip į mešką.
Visa planeta jau dešimtmečius kaunasi ringe su meška.
Kol kas meška mus taršo kaip šiltą vilną.
Geoinžinerija - tai tarsi nuspręstum liūtą
įleisti į ringą, kad padėtų kovoti su meška.
Tai tikrai viską pakeis,
bet nebūtinai užtikrins pergalę.
Jei ji padarys, ką grasina, ko laukti?
Pasikeis kritulių kiekis, tai pražudys derlių ir sukels potvynius.
Ekstremalūs orų pokyčiai nulems masinę migraciją,
socialinius neramumus, bus perkrauta infrastruktūra.
Visi nuostabūs dalykai, kurie mums tokie įprasti,
tik jie nutiks kitose ir visiškai neprognozuojamose vietose.
Todėl - KIPS 2. Vadinkim daiktus tikraisiais vardais. Tai terorizmas.
Kalbėjau su kitais lyderiais. Su Oliveira, Lijangu, Rikteriu.
Jie visi remia KIPS ir palaiko mūsų poziciją.
Kaip tai?
„New Sky“ yra Delavero korporacija, įsikūrusi Naujojoje Meksikoje.
Likusiam pasauliui sutarties pažeidimas -
vienpusės agresijos veiksmas.
Jūs ją pažįstate. Manote, kad ji tai išties padarytų?
Nė minutėlę neabejočiau jos ryžtu.
Ji daugelį metų tobulino šiuos modelius.
Matėte jos paskaitas. Vieną net suorganizavote, ponia Prezidente.
Bet ar ji gali tą padaryti?
Ji įkūrė socialinį tinklą ne tam, kad praturtėtų.
Ji - viena iš talentingiausių mūsų kartos chemijos inžinierių.
Ji daug dažniau būna teisi, nei klysta.
Nestatyčiau už tai, kad jai nepasiseks.
Neperduodame teisėkūros pavieniams milijardieriams,
net ir tiems, kuriems sekasi spėlioti.
Su visa pagarba, nesu tikras, ar tai istoriškai tikslu.
Bet Gita pasiekė sėkmę nelaukdama leidimo.
Bet kodėl pasirinko tai? Geoinžinerija - ne vienkartinis dalykas.
Reikėtų tai kartoti kas keletą metų.
Manau, ji tiesiog nori pakeisti pokalbio temą.
Ji mano, kad jos rizikai pasiteisinus, žmonės pradės ją remti.
Bet tai nėra problemos esmė.
Jei tai pasiteisins,
visos naftos, dujų, anglies ir kitų taršių pramonių kompanijos
ims belstis į jūsų duris ir prašyti
leidimo pratęsti anglies dioksido vakarėlį.
Todėl esu čia su jumis, o ne ten, su ja.
- Ji susisiekė. - Gerai.
Mums pavyko užmegzti ryšį. Ji nori pasikalbėti.
Ponia Mišra.
Ponia Prezidente.
Paskutinį kartą mačiau jus Davose.
Atsiprašau už tokias aplinkybes.
Norėčiau matyti, kaip jos pasikeičia.
Gal pavyktų jus įtikinti
grįžti ir viską aptarti.
Kaskart, susitikusi su jumis, sužinau kažką naujo.
Aš taip pat, ponia Prezidente.
Supratau, kad net labai talentingus ir galingus žmones kaip jūs
gali apriboti žlugusios sistemos.
Ačiū,
bet KIPS 2 - sprendimas, kurį priėmė mūsų žlugusi sistema,
bet ji dar labiau žlugs, jei imsitės vienašališkų veiksmų.
Dešimt milijonų mano tėvynainių
tapo išteklių karo šiaurėje ir sausrų pietuose bei rytuose įkaitais,
- o dar dešimtys milijonų... - Liaukis.
...visose šalyse ir žemynuose
- kasdien miršta karštyje. - Tai neturi nieko bendro su mokslu.
Žmonės, mažiausiai prisidėję
prie šios katastrofos priežasčių, miršta dėl jos.
Spėju, kad sėdite kambaryje, vėsinamame oro kondicionieriumi,
- ir aptarinėjate su manimi jų likimą. - Aš esu tik vienos šalies prezidentė.
Todėl norėčiau, kad saugiai nusileistumėt, ir mes tai aptartume.
Negaliu pažadėti, kad kinai, prancūzai
ir izraeliečiai pasiūlys jums tokią galimybę.
O jie žino, kur esate.
Žinote, tereikia išbarstyti atmosferoje
du milijonus tonų kalcio karbonato, kad planeta imtų vėsti.
O kiek vaikų gali mirti dėl padidėjusio oro užterštumo?
Ponia Sekretore, negaliu atsakyti,
bet gerokai mažiau, nei šiuo metu miršta Afrikoje,
Indonezijoje ir net Teksase.
Yra geresnių būdų, ponia Mišra. Net jūs turite tai suprasti.
Taip, žinoma, yra.
Žinot, jei šio amžiaus milijardieriai būtų sutelkę dėmesį į juos,
o ne į bandymus įrodyt vyriškumą leidžiant raketas į kosmosą,
- manęs dabar čia nebūtų. - Kalbinkite ją.
...tada jos planas nesuveiks, ir ji tą planą atšauks.
Gita, žinau, kad...
yra būdas, kaip galėtume dirbti išvien.
Turime tą patį tikslą.
O jei pamėginsiu vėl sukviesti G22,
mes susitiksime su jumis ir pamėginsime rasti kompromisą?
Manau, tas susitikimas jau įvyko, ponia Prezidente.
Klausykite, mes turime technologiją, kuri išspręs problemą.
Ar mes ją panaudosime,
ar sėdėsime rankas sudėję, kol problema įveiks mus?
O jei mes ir esame problema, Gita?
O jei... Tai žmogiškas elgesys.
Problema, kaip mes keliaujame, valgome ir statome.
Mes elgėmės su šia planeta kaip su gausos ragu 250 metų,
nuo tada, kai pradėjome deginti iškastinį kurą.
Pakeista atmosferos cheminė sudėtis to neištaisys.
Džonatanai, štai ir tu.
Ponia Prezidente, esu tikra, Džonatanas sakė jums apie mešką ir liūtą.
Ir gal pasakė,
kad aš atlieku nutrūktgalvišką eksperimentą,
- kurį galima padaryti tik kartą, bet... - Taip, nes taip ir yra.
- Gerai, klausyk, tu... - Bet...
nežinai, kas nutiks.
Net jei tau pavyks, kas bus ozono sluoksniui?
Tu to nežinai.
Kas nutiks vandenynams? Nežinai.
Ką, sakai, kad tu bandai išgelbėti du milijardus žmonių.
Tu tuoj priversi juos susidurti su dar viena klimato kaita.
Kaip tai padės?
Bet išties nutrūktgalviškas eksperimentas yra tas, kurį atlieka civilizacija.
Išskiria anglies dioksidą į atmosferą, meta plastiką į vandenynus.
Naikina rūšis ekosistemose.
Niekas nebandė pakeisti klimato.
Mes net nemanėme, kad galėtume tą padaryti.
Mes tada nesupratome, bet dabar suprantame.
Ir vis tik žmogaus elgesys nesikeičia.
Lengviau perkurti dangų, nei žmogaus smegenis, Džonai.
Būtent.
Ir jei pasakysi toms godžioms beždžionės smegenims, kad planeta atvėso,
kad viskas gerai, jos atsakys:
„Duok dar truputį. Leisk man deginti dar truputį.
Leisk man užstatyti dar dalelę vaikų ateities,
kad galėčiau pateikti šį ketvirtinį balansą.
Man reikia tik tiek.“ Tai... Gita.
Gita, net jei teisingai paskaičiavai... visas chemines sąveikas.
Net jei teisingai nustatei pasiskirstymo modelį.
Problema yra didesnė, nei saulės spinduliuojamas karštis, Gita.
Bėda ta, kaip mes matome pasaulį.
Ir tu sėdi viena lėktuve su ta technologija,
- tai problemos neišspręs. - Taip, taip sako problema.
Rovanai?
Tai mano sūnus.
Būk geras, pasakyk, kad nesi lėktuve su ja.
- Aš tau to nepasakysiu, tėti. - O Dieve.
Ką? Gita, ką tu jam darai?
- Kodėl? Kodėl jį į tai įtraukei? - Aš nieko nedarau.
Ji man nieko nedaro.
Ji bando neleisti, kad taptų dar blogiau.
O ką darai tu?
- Važiuoji į dar vieną konferenciją? - Aš su juo nekalbėjau kelis mėnesius.
Nustatai dar vieną tikslą, po to jį perkeli?
Kai buvau šešerių, sakei man, kad mums liko dešimt metų
- iki tol, kol gausim grįžtamąjį ryšį. - Jis paveiktas jos...
Dabar man 22-eji.
Čia jos sumanymas, ne jo.
Žinai, kad tai - vienintelis kelias.
Džonatanai, aš jau matau krantą.
Paskutinį kartą buvau čia su tavimi. Pameni?
Gabenome baterijų technologijas į Badlapurą.
- Ten buvo mano motina. - Ji tai padarys.
Ji nekalba...
Ketinome panaudoti jas vandens siurbliams...
RYŠYS NUTRŪKO
Kas čia buvo? Kas nutiko? Rovanai?
Kodėl... Ką jūs padarėt?
- Tai tik žvalgomasis skrydis. - Žvalgomasis skrydis?
Kodėl tada nutrūko ryšys? Kodėl negalim jų girdėti?
Nežinome, su kuo dar jie dirba. Turėjome blokuoti jų ryšį.
Iš proto išsikraustėte? Mes...
Turime su jais kalbėtis. Aš žinau, kad jis...
Iš kur mums žinoti, kam jis dirba, ponia Prezidente?
- Jis gali dirbti išvien su jais. - Ką tu pasakei? Ką?
Palaukit. Jis čia atvyko savo noru.
Jis mus perspėjo. Pats ką tik girdėjote, ką jis sakė.
Tai aš jums paskambinau ir pranešiau, kas vyksta.
Jis jau viršijo savo įgaliojimus dirbti su slapta informacija,
- ponia Prezidente. - Ne... Nagi.
Aš vienas iš nedaugelio, kurie supranta,
kas, po velnių, ten vyksta.
Bijau, kad teks jūsų paprašyti išeiti.
Jei galėčiau su juo pasikalbėti, jis galėtų padėti.
Jis gali ją paveikti, pati... Pasitikėkit manim.
- Jis ne vaikas. Jis... - Eime.
- Gerai. - Prašau.
Prašau, Rovanai, jei girdi mane,
yra geresnis būdas tai sutvarkyti, žmogau.
Gerai, eime.
Aš suimtas? Turiu galvoje, aš sumautoje spintoje.
Pabūsit čia, kol klausimas bus išspręstas. Jumis dėta pasistengčiau nusiraminti.
Gerai, atsiprašau, bet turiu būti kartu su prezidente.
- Neišnaudojot progos. - Kažkas čia ne taip.
Gita kalba apie du milijonus tonų kalcio karbonato. Ji tik...
- Man reikia eiti. - Galiu atgauti savo telefoną?
- Ne. - Galiu gauti lapą ir pieštuką?
Rimtai, leiskit man padirbėti.
- Gerai. - Puiku.
Mūsiškiai Langlyje patvirtino tikimybę,
kad numušus ją bus automatiškai paleisti lėktuvai.
Taigi, dešimt lėktuvų, pakrautų kalcio karbonatu?
- Taip, ponia Prezidente. - Blogiausias scenarijus?
Tai, ką sakė Šopinas.
NASA vertinimu, toje vietovėje kils klimato anomalijos,
bet tolimesnės pasekmės - nežinomos.
Viena savavalė veikėja pakeičia gyvybę žemėje.
Potvynis Šanchajuje, pūga Hanojuje.
Matot, kaip tai pakirs pasaulio tvarką.
Manau, tai tikėtina pasekmė. Ir ji atvers duris kitoms anomalijoms.
Jei nieko nesiimsime, atrodysime it bendrininkai.
Manau, kad turime imtis veiksmų dabar.
O jei jos rizika išeis mums į naudą?
Į naudą? Į naudą - kaip?
Išspręs problemą, kurios neįveikia diplomatija.
Mes taip toli nuo Tel Avivo sutarties, pasiseks, jei iki amžiaus galo
temperatūra pakils ne daugiau nei dviem su puse ar net trim laipsniais.
Norit pakalbėti apie tokio įvykio padarinius?
Ponia Prezidente, jums skambina.
Ne dabar.
Manau, norėsite atsiliepti.
Gal galite mus palikti?
DĖMESIO
- Rankas aukštyn! - Nė iš vietos! Nejudėk!
Lik, kur esi.
Laikyk rankas iškeltas!
Tai holograma. Kur jis, po galais?
Nežinau, kiek laiko turime, kol vėl blokuos ryšį.
Jie atsiuntė moterį manęs paimti. Turbūt turėčiau jaustis pamaloninta.
Bent jau ne droną.
Ką ji daro?
- Ji rodo? - Į ką?
Žemyn. Ji nori, kad nusileisčiau.
Tau viskas gerai?
Taip.
Bet vyruką šalia manęs sunaikino ateiviai.
Ji turbūt turi kuro tik dar kelioms minutėms.
Turbūt pakilo nuo lėktuvnešio Persijos įlankoje tavęs pagąsdinti.
Jai sekasi.
Gal jau pakankamai nuveikėme,
parodėme jiems, kad bet kas, turintis išteklių, gali...
Jei kas nors mane numuš, pažadėk, kad tęsi.
Turi man pažadėti.
Tai neturi būti tu. Neturi.
Prezidentė susitiks su tavimi. Gi, gali nusileisti.
Galim grįžti namo. Dabar jie jau žino.
Tai, ką sako tavo tėvas, naudos neduos. Tu tą žinai. Mes tą žinome.
Nepasiduokim jų blefui.
Pone Biltonai, įdomu, kiek jūs žinojote
apie šiandieninius Gitos Mišros veiksmus.
Taip, Gita. „Alpha“ taip pat gavo jos reikalavimus.
Taip ir maniau, kaip mes ir kalbėjome,
mano požiūris į geoinžineriją sutampa su jūsiškiu.
Gaila, kad likęs pasaulis tam nepritaria.
Dar viena problema, kurią reikia spręsti.
Mes pakėlėme į orą lėktuvus, pone Biltonai,
bet aš norom nenorom svarstau,
ar negalima išspręsti šio klausimo apeinant oficialius kanalus.
Ar esate girdėjęs frazę „veikti priedangoje“?
Įdomus posakis.
Esate akylai stebima, ponia Prezidente, tai neabejotinai varžo jūsų pasirinkimą.
Ponia Prezidente?
Žinote, kaip vadinamas šitas stalas?
„Resolute“ stalą padovanojo
karalienė Viktorija 1880 m., jis pagamintas iš laivo „Resolute“ medienos.
Žinote, kas nutiko kariniam laivui „HMS Resolute“?
Nežinau, ponia.
Jį paliko Arkties ledynuose 1854 m., Melvilio sąsiauryje už Aliaskos.
Įstrigusį.
Ledo ten nebėra, jo neliko prieš 20 metų.
Žinot, kai pirmą kartą ten nuvykau, aš...
Maniau, kad Prezidentui padovanojo stalą, kad įkvėptų jam tvirtybės.
Dabar man atrodo, kad dovanojo tam, kad jis pasiruoštų spąstams.
AFRICOM laukia jūsų įsakymo.
Primink, kiek metų vaikui?
Rovanui Šopinui - 22-eji, ponia.
Bet to negali būti. Tai...
Turiu pasikalbėti su Prezidente. Arba Sekretore Garet.
Prašau, pakvieskite ką nors. Jos norės tai pamatyti.
Kai paskutinį kartą kalbėjau su Prezidente Berdik,
ji man sakė, kad, jos manymu, tai - geriausias sprendimas.
Palankus verslui. Palankus žmonijai.
Tai kodėl ji pati to nepadarė?
Nes visi nori rezultato, niekas nenori prisiimti rizikos.
Taip baimė valdo mūsų gyvenimus.
- Ro, jie išskrenda. - Kas?
Oro pajėgos. Nieko nebeliko.
Manau, mums pavyko, Ro! Jie pasidavė!
Išjungti kitus lėktuvus? Atšaukti juos?
Ne. Susisieksiu su Berdik, paklausiu, koks jos planas.
Manau, jie pagaliau pasirengę su mumis dirbti.
Mums pavyko. Tau pavyko.
Rizika pasiteisino. Turiu galvoje...
kaip sakė Hemingvėjus, „Pasaulis - puiki vieta“...
Gita?
MUMBAJUS
Eime.
- Kas tai? - Kas?
- Nematai tos šviesos? - Tos?
Gal tai saulė, ir po aštuonių minučių mes visi mirsim.
Einam. Eikš...
Gita?
Kas čia buvo?
Maniau, atšaukėme lėktuvus? Kodėl atidengėme ugnį?
- Tai ne mes. - O kas?
Kas ją numušė?
Noriu sužinoti, kas nutiko, Tomai.
Turime palydovinius vaizdus, bet iš jų sunku ką nors suprasti.
Rusija kaltina Indiją. Indija kaltina Pakistaną.
Iranas kaltina Jungtines Valstijas.
Gal tai privatus kariuomenės rangovas.
Ji turėjo priešų.
Dr. Šopinas nori skubiai kažką pasakyti.
Atsiųskite jį čia.
Aš atsiprašau, bet svarsčiau apie tai,
ji sutelkė mūsų dėmesį į dešimt lėktuvų, gabenančių po 250 tonų,
bet ji paminėjo du milijonus tonų kalcio karbonato.
Turime sužinoti, kiek ji gavo tos medžiagos.
Jei arti dviejų milijonų tonų,
tada visa tai su lėktuvais tėra spektaklis.
Skirtas nukreipti... nukreipti dėmesį nuo kažko kito.
Ji turi turėti daugiau, maždaug, tūkstančius daugiau.
Mums reikia pasikalbėti su Gita.
Deja, tai neįmanoma.
Ką, kodėl?
Kas nutiko?
Jos lėktuvas buvo sunaikintas virš Indijos.
Jūs ją pašovėte?
Galiu užtikrinti, kad ne mes.
Labai apgailestauju, daktare.
O kaip mano sūnus? Jis buvo lėktuve?
Nežinome.
- Ką turite galvoje, „daugiau“? - Ko daugiau, daktare?
Ponia Prezidente,
kiti devyni lėktuvai ką tik paleido savo užtaisus.
Perėmėme žinutę jų ryšio kanalu.
Prašau.
„Pasaulis - puiki vieta, už kurią verta kovoti.“ Ar ne, tėti?
Gita sakė, kad citata buvo ant tavo stalo.
Apie ką, po velnių, jis kalba?
„Ir aš labai nenoriu jo palikti.“
Susekite jo signalą.
„Ir aš labai nenoriu jo palikti.“
Viskas baigta, Rovanai.
Rovanai, kad ir kur esi, kad ir ką darai,
tiesiog liaukis. Baik!
Tiesiog atsitrauk, sūnau.
Darau tai, ko mane išmokė Gita, ko išmokei tu.
Pinatubo kalnas.
Ne. Tu turi grįžti namo.
Turi grįžti namo ir pasiduoti, kol nenukentėjai, Rovanai.
Aš negaliu klausytis, kaip nukentėsi.
Negali kovoti už pasaulį, jei tavęs jame nėra, sūnau.
Ji man sakė, tėti.
Pasakė apie knygą, kurią tau davė.
„Mes - kaip dievai, tad verčiau išmokime jais būti.“
Taip buvo parašyta knygoje, ar ne?
Ne. Mes ne dievai.
Nė vienas iš mūsų. Nei Gita, nei tu, nei aš.
Mes tik tėvai ir vaikai. Prašau, grįžk namo. Tiesiog grįžk namo.
Dabar jau vėlu, tėti.
Ryšys nutrūko.
Metas pradėti.
Paleisti.
Kas per velnias?
Kas vyksta?
O varge...
Iš visur pranešama apie paskleistą medžiagą, ponia Prezidente.
Jie panaudojo dronus.
Tūkstančius „Alpha“ siuntinių pristatymo dronų.
Kas dabar bus?
Nežinau.
Niekas nežino.
Išvertė Sandra Siaurodinė